Στην Αίτηση-Υπεύθυνη Δήλωση επισυνάπτεται Αίτηση Ελέγχου Προϋποθέσεων εμπορίας λιπασμάτων τύπου Α ή Β.
Κατάθεση από τον αιτούντα (δια ζώσης ή ταχυδρομικά)
Ο αιτών να είναι κάτοχος κωδικών TAXISnet.
Να διασφαλίζονται κατάλληλες συνθήκες αποθήκευσης των λιπασμάτων και να τηρούνται οι όροι ασφαλείας και προστασίας του περιβάλλοντος σύμφωνα με την κείμενη νομοθεσία.
Η επιχείρηση να κατέχει άδεια λειτουργίας από τη Διεύθυνση Ανάπτυξης της οικείας Περιφερειακής Ενότητας, στις περιπτώσεις που απαιτείται, ήτοι αν η επιχείρηση παράγει, συσκευάζει, αναμιγνύει ή τυποποιεί λιπάσματα, σύμφωνα με τις κείμενες διατάξεις.
Κάθε επιχείρηση εμπορίας λιπασμάτων αναρτά στην είσοδο και σε εμφανές σημείο μέσα στο κατάστημα, πινακίδα πλαστική ή μεταλλική, διαστάσεων τουλάχιστον 20 εκατοστόμετρα η μία και 30 εκατοστόμετρα η άλλη, όπου θα αναγράφονται το ονοματεπώνυμο του υπεύθυνου επιστήμονα και οι ημέρες απασχόλησής του στην επιχείρηση.
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Σε κάθε σημείο εμπορίας λιπασμάτων να απασχολείται, όλες τις ώρες και ημέρες λειτουργίας αυτού, υπεύθυνος επιστήμονας για εκτίμηση αναγκών και για παροχή οδηγιών. Όταν ο αναγγέλλων, φυσικό πρόσωπο, πληροί τις προϋποθέσεις του υπεύθυνου επιστήμονα, δύναται να ορίζεται ο ίδιος υπεύθυνος επιστήμονας ενός σημείου εμπορίας και δεν υποχρεούται να απασχολεί άλλο πρόσωπο για τον σκοπό αυτό. Σε περίπτωση που το φυσικό πρόσωπο επιθυμεί τη δημιουργία περισσότερων του ενός καταστημάτων εμπορίας λιπασμάτων, υποχρεούται να απασχολεί ως υπεύθυνους επιστήμονες σε αυτά, προσωπικό με τα απαραίτητα προσόντα. Οι πολύ μικρές και μικρές επιχειρήσεις δύνανται να απασχολούν υπεύθυνο επιστήμονα μερικής απασχόλησης. Σε αυτήν την περίπτωση, οι επιχειρήσεις υποχρεούνται να απασχολούν κατάλληλα εκπαιδευμένο προσωπικό, υπεύθυνο για την πώληση λιπασμάτων.
Ο υπεύθυνος επιστήμονας πρέπει: *αα) να κατέχει πτυχίο Γεωπόνου ή Δασολόγου του πανεπιστημιακού τομέα ή *ββ) να κατέχει πτυχίο άλλων κλάδων του πανεπιστημιακού τομέα και μεταπτυχιακό τίτλο σπουδών με ειδίκευση στους τομείς της εδαφολογίας - θρέψης φυτών ή *γγ) να κατέχει πτυχίο των Τμημάτων Φυτικής Παραγωγής ή Θερμοκηπιακών Καλλιεργειών και Ανθοκομίας ή Διοίκησης Γεωργικών Εκμεταλλεύσεων ή Τεχνολογίας Βιολογικής Γεωργίας και Τροφίμων του τεχνολογικού τομέα, της ημεδαπής ή να κατέχει πτυχίο αντίστοιχων ειδικοτήτων σχολών άλλου κράτους μέλους της Ε.Ε. ή ισότιμο πτυχίο ή δίπλωμα αντίστοιχων ειδικοτήτων σχολών χωρών εκτός Ε.Ε., ή *δδ) να είναι ισότιμα εκπαιδευμένος στην εμπορία λιπασμάτων, όπως αυτό ορίζεται στο προεδρικό διάταγμα 145/2014 που εκδόθηκε σύμφωνα με την περίπτωση 2 της υποπαραγράφου Ε.10 της παραγράφου Ε΄ του άρθρου πρώτου του ν. 4152/2013 (Α΄ 107).
Η διαδικασία αφορά στις ενέργειες που απαιτούνται για την έναρξη εμπορίας λιπασμάτων Τύπου Α και Β και την χορήγηση σχετικής βεβαίωσης συνδρομής νόμιμων προϋποθέσεων. *Απευθύνεται σε Φυσικά ή Νομικά Πρόσωπα που εμπορεύονται λιπάσματα: **(A) στον τελικό χρήστη (Άδεια Εμπορίας Λιπασμάτων τύπου Α΄), ή **(B) χονδρικώς και λιανικώς (Άδεια Εμπορίας Λιπασμάτων τύπου Β΄). *Εξαιρέσεις: Δεν υποχρεούνται να υποβάλλουν έναρξη αναγγελίας για την άσκηση εμπορίας λιπασμάτων τύπου Α΄ (άρθρο 6 Υπουργικής Απόφασης 9748/2012) τα Φυσικά και Νομικά Πρόσωπα που ασκούν εμπορία λιπασμάτων, αποκλειστικά και μόνο σε ερασιτέχνες καλλιεργητές και σε μικροσυσκευασίες κατά κατηγορία λιπάσματος, όπως ορίζεται ακολούθως: **(α) Λιπάσματα στερεά, ανόργανα και οργανικά, απλά ή σύνθετα ή μικτά των τριών (3) κύριων και δευτερευόντων θρεπτικών στοιχείων, εμπλουτισμένα ή μη με ιχνοστοιχεία, καθώς και μίγματα αυτών, μέχρι δύο (2) κιλά. **(β) Υδατοδιαλυτά - κρυσταλλικά και υγρά λιπάσματα των κύριων και δευτερευόντων στοιχείων, μέχρι 0,5 κιλά ή λίτρα. **(γ) Ιχνοστοιχεία απλά ή μίγματα αυτών οποιασδήποτε μορφής μέχρι 250 γραμμάρια ή κυβικά εκατοστά, και **(δ) Λιπάσματα των ανωτέρω περιπτώσεων (α), (β) και (γ) στα οποία προστίθενται ασβέστιο (Ca), φυτορμόνες, ένζυμα, ρυθμιστές, βιταμίνες και άλλες παρόμοιες ουσίες, μέχρι 250 γραμμάρια ή κυβικά εκατοστά. Απευθύνεται σε πολίτες, επιχειρήσεις και νομικά πρόσωπα.
Αντίγραφο βεβαίωσης άσκησης γεωτεχνικού επαγγέλματος από το ΓΕΩΤΕΕ για τους γεωπόνους και δασολόγους ή αντίγραφο πτυχίου για το επιστημονικό προσωπικό άλλων κλάδων.
Υπεύθυνη δήλωση του ν. 1599/1986 του νομίμου εκπροσώπου της επιχείρησης για την εξασφάλιση των κατάλληλων συνθηκών αποθήκευσης των λιπασμάτων και τήρησης των όρων ασφάλειας και προστασίας του περιβάλλοντος.
Υπεύθυνη δήλωση του ν. 1599/1986 του νομίμου εκπροσώπου της επιχείρησης ότι η επιχείρηση δεν παράγει, δεν συσκευάζει, δεν αναμιγνύει ούτε τυποποιεί λιπάσματα και ασχολείται μόνο με την εμπορία αυτών.
Για την απασχόληση υπεύθυνου επιστήμονα σε κάθε σημείο εμπορίας λιπασμάτων: (α) Αντίγραφο Βεβαίωσης εργοδότη ή Αντίγραφο πρόσφατης αναλυτικής περιοδικής δήλωσης (ΑΠΔ) απασχόλησης του υπεύθυνου επιστήμονα, με το αντίγραφο αποδεικτικού ηλεκτρονικής υποβολής στον e-ΕΦΚΑ. (β) Υπεύθυνη δήλωση του ν. 1599/86 του υπεύθυνου επιστήμονα περί απασχόλησής του. Σε περίπτωση που ο αιτών (ενδιαφερόμενος) είναι και ο υπεύθυνος επιστήμονας, τότε υποβάλλεται υπεύθυνη δήλωση του ιδίου περί απασχόλησης στην επιχείρησή του, (γ) Υπεύθυνη δήλωση του ν. 1599/86 του νομίμου εκπροσώπου της επιχείρησης ότι διαθέτει το προβλεπόμενο επιστημονικό προσωπικό. Εφόσον ο νόμιμος εκπρόσωπος δεν ορίζεται σε καταστατικό (ΑΕ, ΕΑΣ & Πρωτοβάθμιοι Συνεταιρισμοί), προσκομίζεται ακριβές αντίγραφο του πρακτικού του Διοικητικού Συμβουλίου (η θητεία του οποίου πρέπει να είναι σε ισχύ) που ορίζει τον νόμιμο εκπρόσωπο ή το ΦΕΚ, όπου έχει δημοσιευθεί το πρακτικό.
Αντίγραφο άδειας λειτουργίας της επιχείρησης σε ισχύ, από την αρμόδια Διεύθυνση Ανάπτυξης της οικείας Περιφερειακής Ενότητας.
Αντίγραφο του καταστατικού σύστασης της εταιρείας (για τις επιχειρήσεις εταιρικής μορφής) με όλες τις τροποποιήσεις του ή το ΦΕΚ όπου αυτό έχει δημοσιευθεί. Πιστοποιητικό από το Επαγγελματικό Επιμελητήριο (Υπηρεσία Γ.Ε.ΜΗ.) στην περίπτωση που η επιχείρηση επιθυμεί να αναγράφεται ο διακριτικός τίτλος στη βεβαίωση συνδρομής των νομίμων προϋποθέσεων εμπορίας λιπασμάτων.
Σε περίπτωση πτυχίου αλλοδαπής (χώρα εκτός Ε.Ε.) συνυποβάλλεται αναγνώριση ΔΟΑΤΑΠ (πρώην ΔΙΚΑΤΣΑ) περί ισοτιμίας και αντιστοιχίας του πτυχίου ή βεβαίωση Πανεπιστημιακής αρχής.
Κατατίθεται, εφόσον απαιτείται, ήτοι στις περιπτώσεις που η επιχείρηση παράγει, συσκευάζει, αναμιγνύει ή τυποποιεί λιπάσματα.
Αναγγελία Έναρξης Άσκησης Εμπορίας Λιπασμάτων Τύπου Α ή Β (Φυσικό/Νομικό πρόσωπο), Τύπου Α: Πώληση αποκλειστικά στον τελικό χρήστη Τύπου Β: Πώληση σε επιχειρήσεις εμπορίας τύπου Α και Β και στον τελικό χρήστη
Τμήμα Αγροτικής Ανάπτυξης και Ελέγχου (ΤΑΑΕ) της οικείας Περιφερειακής Ενότητας
Αφορά στους ΚΑΔ: Ζ.47.76.78 Λιανικό εμπόριο λιπασμάτων και αγροχημικών προϊόντων Ζ.46.75.11 Χονδρικό εμπόριο λιπασμάτων και αγροχημικών προϊόντων
Αντικατάσταση άρθρου 4 του ν. 1565/1985 (Άδειες εμπορίας, κυκλοφορίας και εισαγωγής λιπασμάτων).
Αντικατάσταση άρθρου 4 του ν. 1565/1985 (Εμπορία και εισαγωγή λιπασμάτων). Λοιπές Τροποποιήσεις του ν. 1565/1985.
Κατάργηση παρ. 7 άρθρου 4 του ν. 1565/1985 (Εμπορία και εισαγωγή λιπασμάτων).
Τροποποίηση άρθρου 4 του ν. 1565/1985 (Εμπορία και εισαγωγή λιπασμάτων).
Διεκπεραίωση διοικητικών διαδικασιών και μέσω των Κέντρων Εξυπηρέτησης Πολιτών ως Ενιαίων Κέντρων Εξυπηρέτησης.
Τροποποίηση της κοινής υπουργικής απόφασης 307752/2010.
Καθορισμός των προϋποθέσεων και της διαδικασίας της έναρξης άσκησης εμπορίας λιπασμάτων τύπου Α και Β.
Αντικατάσταση άρθρου 2 της ΥΑ 9748/100747/2012 (Προϋποθέσεις έναρξης άσκησης εμπορίας λιπασμάτων τύπου Α και Β). Προσθήκη άρθρου 2Α της ΥΑ 9748/100747/2012 (Εκπαιδευμένο προσωπικό για την εμπορία λιπασμάτων). Προσθήκη παρ. 8 στο άρθρο 3 της ΥΑ 9748/100747/2012 (Εκ νέου υποβολή αναγγελίας σε περίπτωση αλλαγής ΑΦΜ).
Αντικατάσταση παρ. 5 άρθρου 3 της ΥΑ 9748/100747/2012 (Ισχύς Βεβαίωσης Νομίμων Προϋποθέσεων).
Αναπροσαρμογή παραβόλων εμπορίας λιπασμάτων.
Λειτουργία επιχειρήσεων παραγωγής και εµπορίας πολλαπλασιαστικού υλικού καλλιεργουµένων φυτικών ειδών και λιπασµάτων.
Μετά την παρέλευση άπρακτης της προθεσμίας, τεκμαίρεται ότι το επάγγελμα ασκείται ελευθέρως (άρθρο 3 του ν. 3919/2011). Ο ενδιαφερόμενος στην περίπτωση της ανωτέρω σιωπηρής έγκρισης μπορεί να ζητήσει σχετική βεβαίωση από την αρμόδια για την έκδοση της πράξης αρχή (παρ. 4 άρθρο 10 ν. 3230/2004).
Το αρμόδιο ΤΑΑΕ διενεργεί διοικητικό έλεγχο των υποβληθέντων δικαιολογητικών.
Το αρμόδιο ΤΑΑΕ διενεργεί επιτόπιο έλεγχο.
Ο ενδιαφερόμενος υποβάλλει στο Τμήμα Αγροτικής Ανάπτυξης και Ελέγχου (ΤΑΑΕ) της οικείας Περιφερειακής Ενότητας ή στο ΚΕΠ-ΕΚΕ το σύνολο των απαιτούμενων δικαιολογητικών για την αναγγελία έναρξης άσκησης εμπορίας λιπασμάτων τύπου Α ή Β. Στην περίπτωση υποβολής σε ΚΕΠ-ΕΚΕ, τα δικαιολογητικά προωθούνται μέσω αυτού στο οικείο ΤΑΑΕ.
Ο ενδιαφερόμενος υποβάλλει ηλεκτρονικά αίτηση και το σύνολο των απαιτούμενων δικαιολογητικών για την αναγγελία έναρξης άσκησης εμπορίας λιπασμάτων τύπου Α ή Β.
Για εμπορία λιπασμάτων τύπου Α: Το ΤΑΑΕ συντάσσει τη Βεβαίωση Συνδρομής Νομίμων Προϋποθέσεων (στην περίπτωση θετικού αποτελέσματος) ή την Απόφαση Απαγόρευσης έναρξης (στην περίπτωση αρνητικού αποτελέσματος) και προωθεί το έγγραφο προς υπογραφή. Για εμπορία λιπασμάτων τύπου Β: Το ΤΑΑΕ συντάσσει Εισήγηση Συνδρομής Νομίμων Προϋποθέσεων (στην περίπτωση θετικού αποτελέσματος) ή Μη Συνδρομής Νομίμων Προϋποθέσεων (στην περίπτωση αρνητικού αποτελέσματος) και τη διαβιβάζει στη Διεύθυνση Περιβάλλοντος, Χωροταξίας και Κλιματικής Αλλαγής.
Για εμπορία λιπασμάτων τύπου Α: Ο Προϊστάμενος του ΤΑΑΕ υπογράφει τη Βεβαίωση Συνδρομής Νομίμων Προϋποθέσεων (ή την Απόφαση Απαγόρευσης έναρξης) και την προωθεί στην αρμόδια Διεύθυνση της Αποκεντρωμένης Διοίκησης.
Για εμπορία λιπασμάτων τύπου Β: Η Διεύθυνση Περιβάλλοντος, Χωροταξίας και Κλιματικής Αλλαγής εξετάζει την Εισήγηση και προωθεί το έγγραφο της απόφασης (Βεβαίωση ή Απαγόρευση) για την αρμόδια υπογραφή.
Για εμπορία λιπασμάτων τύπου Α: Ο Προϊστάμενος της αρμόδιας Διεύθυνσης Αποκεντρωμένης Διοίκησης υπογράφει το σχετικό έγγραφο της απόφασης (Βεβαίωση ή Απαγόρευση) και το αποστέλλει πίσω στο ΤΑΑΕ. Για εμπορία λιπασμάτων τύπου Β: Το σχετικό έγγραφο της απόφασης (Βεβαίωση ή Απαγόρευση) υπογράφει ο Προϊστάμενος της Διεύθυνσης Περιβάλλοντος, Χωροταξίας και Κλιματικής Αλλαγής.
Για εμπορία λιπασμάτων τύπου Α: Το ΤΑΑΕ ενημερώνει το Μητρώο με τη νέα εγγραφή (στην περίπτωση Βεβαίωσης) και τον ενδιαφερόμενο με το αποτέλεσμα της εξέτασης αποστέλλοντάς του το σχετικό έγγραφο της απόφασης. Για εμπορία λιπασμάτων τύπου Β: Η Διεύθυνση Περιβάλλοντος, Χωροταξίας και Κλιματικής Αλλαγής ενημερώνει το Μητρώο με τη νέα εγγραφή (στην περίπτωση Βεβαίωσης) και τον ενδιαφερόμενο με το αποτέλεσμα της εξέτασης αποστέλλοντάς του το σχετικό έγγραφο της απόφασης.
Διενέργεια επιτόπιου ελέγχου από το αρμόδιο ΤΑΑΕ
Σύνταξη Βεβαίωσης Συνδρομής Νομίμων Προϋποθέσεων ή Απόφασης Απαγόρευσης έναρξης
Για εμπορία λιπασμάτων τύπου Α: Υπογραφή Βεβαίωσης Συνδρομής Νομίμων Προϋποθέσεων (ή Απόφασης Απαγόρευσης έναρξης)
Για εμπορία λιπασμάτων τύπου Β: Εξέταση εισήγησης
Υπογραφή απόφασης από τον Προϊστάμενο αρμόδιας Διεύθυνσης
Ενημέρωση μητρώου και αποστολή απόφασης στον ενδιαφερόμενο
Ηλεκτρονική Παραλαβή Αίτησης και Δικαιολογητικών